ՀԻՄՆԱՎՈՐՈՒՄ

«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2026 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՎԵՐԱԲԱՇԽՈՒՄ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ԴԵԿՏԵՄԲԵՐԻ 25-Ի N 1910-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ
1. Ընթացիկ իրավիճակը և իրավական ակտի ընդունման անհրաժեշտությունը

1. Վարչապետի 2026 թվականի սեպտեմբերի 19-ի «Հայաստանի Հանրապետության կառավարական պատվիրակություն Ամերիկայի Միացյալ Նահանգներ գործուղելու մասին» N926-Ա որոշման շրջանակներում վարչապետի Ամերիկայի Միացյալ Նահանգներ (ք. Նյու Յորք) կատարած աշխատանքային այցի պատվիրակության կազմում ընդգրկված շրջակա միջավայրի նախարար Համբարձում Մաթևոսյանի կեցության ծախսերը սեպտեմբերի 20-ից 26-ի համար իրականացվել են արտաքին գործերի նախարարության պետական արարողակարգի ծառայության միջոցների հաշվին՝ նախապես և մեկ ընդհանրական փոխանցման միջոցով։ «Millennium Hilton New York One UN Plaza» հյուրանոցում շրջակա միջավայրի նախարարի համար նախատեսված սենյակի ամրագրումը կազմել է 12499.48 (տասներկու հազար չորս հարյուր իննսունինը ամբողջ քառասունութ հարյուրերորդական) ԱՄՆ դոլարին համարժեք 4543065 (չորս միլիոն հինգ հարյուր քառասուներեք հազար վաթսունհինգ) դրամ։ 1 ԱՄՆ դոլար = 363.46 դրամ փոխարժեքով։

Այդ գումարը ենթակա է փոխհատուցման շրջակա միջավայրի նախարարության կողմից։
2. Վարչապետի 2026 թվականի սեպտեմբերի 9-10-ը Փարիզ կատարած պաշտոնական այցի շրջանակում բարձր տեխնոլոգիական արդյունաբերության և արհեստական բանականության նախարարի տեղակալն ընդգրկված է եղել պատվիրակության կազմում։ Նրա կեցությունն ապահովելու նպատակով՝ հյուրանոցային ծառայությունների համար, Հայաստանի Հանրապետության դեսպանության միջոցների հաշվից վճարվել է 570.95 եվրոյին համարժեք՝ 240․7 հազար դրամ գումար:

Հետագայում պետական արարողակարգի ծառայության կողմից նշված գումարը փոխանցվել է դեսպանության համապատասխան հաշվեհամարին:
2. Առաջարկվող կարգավորման բնույթը
1. Հաշվի առնելով, որ ՀՀ գերատեսչությունների միջև ուղիղ ընթացակարգով փոխանցումներ չեն կարող իրականացվել, իսկ ֆինանսների նախարարության գործառնական վարչությունը նման իրավասություն չունի՝  սույն նախագծով առաջարկվում է ՀՀ 2026 թվականի պետական բյուջեում կատարել վերաբաշխում և շրջակա միջավայրի նախարարության 05 բաժնի 06 խմբի 01 դասի «1071. Շրջակա միջավայրի ոլորտում պետական քաղաքականության մշակում, ծրագրերի համակարգում և մոնիտորինգ» ծրագրի «11001․ Շրջակա միջավայրի ոլորտում քաղաքականության մշակում, ծրագրերի համակարգում և մոնիտորինգ» միջոցառման «4222. արտասահմանյան գործուղումներ» հոդվածից 4543.1 հազար դրամը նվազեցնել և հատկացնել արտաքին գործերի և միջազգային առևտրի նախարարության պետական արարողակարգի ծառայության 01 բաժնի 01 խմբի 03 դասի «1178. Հայաստանի Հանրապետությունում և օտարերկրյա պետություններում արարողակարգային միջոցառումների իրականացում» ծրագրի «11001. Պետական արարողակարգային միջոցառումների իրականացում» միջոցառման «4222. արտասահմանյան գործուղումներ» հոդվածին։
2. Առաջարկվում է բարձր տեխնոլոգիական արդյունաբերության և արհեստական բանականության նախարարի տեղակալի կեցության համար վճարված 570.95 եվրոյին համարժեք՝ 240․7 հազար դրամ գումարը նվազեցնել «1100. Բարձր տեխնոլոգիական արդյունաբերության բնագավառում պետական քաղաքականության մշակում, ծրագրերի համակարգում և մոնիտորինգ» ծրագրի «11001. Բարձր տեխնոլոգիաների, ռազմարդյունաբերության, թվայնացման, կիբեռանվտանգության, ինովացիոն տեխնոլոգիաների, կապի, փոստի, համացանցի և տիեզերական բնագավառներում պետական քաղաքականության մշակում, ծրագրերի համակարգում և մոնիտորինգ» միջոցառման «4222. արտասահմանյան գործուղումներ» տնտեսագիտական հոդվածով նախատեսված միջոցներից և հատկացնել արտաքին գործերի և միջազգային առևտրի նախարարության պետական արարողակարգի ծառայության 01 բաժնի 01 խմբի 03 դասի «1178. Հայաստանի Հանրապետությունում և օտարերկրյա պետություններում արարողակարգային միջոցառումների իրականացում» ծրագրի «11001. Պետական արարողակարգային միջոցառումների իրականացում» միջոցառման «4222. արտասահմանյան գործուղումներ» հոդվածին։
3. Ակնկալվող արդյունքը

Միջոցների վերաբաշխումը ճիշտ կարտահայտի գերատեսչությունների համապատասխան ծախսերը՝ արտահայտելով փաստացի կատարված ծախսերը։
4. Նախագծի մշակման գործընթացում ներգրավված ինստիտուտները և անձինք

Շրջակա միջավայրի նախարարություն, բարձր տեխնոլոգիական արդյունաբերության և արհեստական բանականության նախարարություն։

5. Տեղեկատվություն լրացուցիչ ֆինանսական միջոցների անհրաժեշտության և պետական բյուջեի եկամուտներում և ծախսերում սպասվելիք փոփոխությունների մասին
Սույն որոշման նախագծի ընդունմամբ պետական բյուջեում ծախսերի կամ եկամուտների փոփոխություններ նախատեսված չեն:

6. Այլ իրավական ակտերում փոփոխությունների և/կամ լրացումների անհրաժեշտությունը

Նախագծի ընդունման դեպքում այլ իրավական ակտերում փոփոխություններ և/կամ լրացումներ չեն նախատեսվում:
7. Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ

Ներկայացված նախագիծը բխում է՝
1. Կառավարության 2021-2026թթ. ծրագրի 4.10-րդ բաժնի՝ «շրջակա միջավայրի կառավարման ոլորտում գործող միջազգային կառույցների հետ շարունակական համագործակցությունը, նոր նախաձեռնություններին մասնակցությունը,» ուղղությունից,
2. Կառավարության 2021-2026 թվականների ծրագրի 4.8-րդ բաժնով սահմանված բարձր տեխնոլոգիաների և թվայնացման ոլորտի զարգացման առաջնահերթություններից, մասնավորապես՝ միջազգային համագործակցության ընդլայնման, հայկական տեխնոլոգիական արտադրանքի արտաքին շուկաների առաջմղման և միջազգային գործընկերային կապերի զարգացման նպատակներից:

